Ο **Αθλητικός Επιμορφωτικός Όμιλος Πρωτέας Βούλας** είναι ελληνικό αθλητικό σωματείο που δραστηριοποιείται στην περιοχή της Βούλας, στην Αθήνα. Οι αθλητές του αγωνίζονται με χρώματα το σκούρο μπλε και το κόκκινο. Επίσημο έτος ίδρυσής του είναι το 1980 και δραστηριοποείται αποκλειστικά στο χώρο της καλαθοσφαίρισης. Χρησιμοποιεί ως έδρα το Κλειστό Γυμναστήριο Βούλας «Γεώργιος Γεννηματάς», χωρητικότητας 190 θεατών.

Ίδρυση
------

Το πρώτο τμήμα καλαθοσφαίρισης του Πρωτέα Βούλας δημιουργήθηκε το 1980 στην περιοχή του Πανοράματος Βούλας. Μετά τη δημιουργία ανοικτού γηπέδου στο Αθλητικό Κέντρο της Βούλας στην οδό Βασιλέως Παύλου, ο σύλλογος μετέφερε τις δραστηριότητές του στην περιοχή της Κάτω Βούλας. Από το 1997 έδρα του είναι το Κλειστό Γυμναστήριο Βούλας «Γεώργιος Γεννηματάς».

Τα τμήματα του Πρωτέα υπάγονταν αρχικά στη δικαιοδοσία της Ε.Σ.Κ. Αττικής και από το καλοκαίρι του 1995 πέρασαν στο δυναμικό της νεοσύστατης Ε.Σ.Κ. Νότιας Αττικής.

Τμήμα καλαθοσφαίρισης ανδρών
----------------------------

Κύριο λήμμα: Πρωτέας Βούλας (καλαθοσφαίριση ανδρών)
Το τμήμα ανδρικής καλαθοσφαίρισης ήταν το πρώτο που λειτούργησε ταυτόχρονα με την ίδρυση του συλλόγου. Μετά από δραστηριότητα 35 ετών στα γήπεδα της Αττικής, κατάφερε να περάσει για πρώτη φορά το κατώφλι των εθνικών κατηγοριών το καλοκαίρι του 2015. Την επόμενη άνοιξη κατέκτησε και το πρώτο του πανελλαδικό τίτλο, αυτό του Πρωταθλητή Γ' Εθνικής.

Τμήμα καλαθοσφαίρισης γυναικών
------------------------------

Κύριο λήμμα: Πρωτέας Βούλας (καλαθοσφαίριση γυναικών)
Το τμήμα γυναικείας καλαθοσφαίρισης λειτούργησε λίγο αργότερα από το αρχικό και ειδικότερα το 1986. Αγωνίστηκε για πρώτη φορά σε εθνική κατηγορία το φθινόπωρο του 1997  και την τελευταία δεκαετία συγκαταλέγεται μεταξύ των κορυφαίων γυναικείων ομάδων της χώρας. Η επιφανέστερη επιτυχία του είναι η κατάκτηση του Κυπέλλου Ελλάδος την άνοιξη του 2013, καθώς και η δεύτερη θέση στην Α1 Εθνική Κατηγορία της περιόδου 2013-14. Επιπλέον τα τμήματα υποδομής του συγκαταλέγονται στα πιο επιτυχημένα πανελλαδικά με πολλές πρόσφατες διακρίσεις.

Δραστηριότητες
--------------

Ο σύλλογος διοργανώνει εδώ και δύο δεκαετίες το εσωτερικό τουρνουά *«Αγγέλα Μικεδάκη»*. Παράλληλα εκδίδει το περιοδικό *«ΠΡΩΤΕΑΣ εν δράσει»* με τη συμβολή των εμπλεκομένων με το σύλλογο προσώπων.

Παραπομπές
----------

1. 1 2  Κλειστό Γυμναστήριο Βούλας «Γεώργιος Γεννηματάς» Αρχειοθετήθηκε 2016-06-03 στο Wayback Machine. πληροφορίες στον ιστότοπο Gipeda.gr.
2. ↑  «Αυτό που λέμε... ομάδα μοντέλο» Αρχειοθετήθηκε 2016-04-11 στο Wayback Machine. άρθρο στον ιστότοπο Nou-pou.gr, 3 Οκτωβρίου 2013.
3. ↑  «Α' Ε.Σ.ΚΑ.Ν.Α. - 26η αγωνιστική… Στη Γ' Eθνική ο Αρης Νικαίας», άρθρο στον ιστότοπο InfoBasket.gr, 20 Απριλίου 2015.
4. ↑  «Βαθμολογία και Πρόγραμμα Β' Εθνικής Κατηγορίας Ανδρών (Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
5. ↑  «Ματιές στα σπορ», τεύχος Ιανουαρίου 1999.
6. ↑  «Το σήκωσε ο Πρωτέας Βούλας!», άρθρο στον ιστότοπο του NovaΣΠΟΡ FM, 31 Μαρτίου 2013.
7. ↑  «Κυπελλούχος Ελλάδας η γυναικεία ομάδα του Πρωτέα Βούλας» Αρχειοθετήθηκε 2016-07-02 στο Wayback Machine. άρθρο στον ιστότοπο της εφημερίδας «Το Βήμα», 31 Μαρτίου 2013.
8. ↑  «Κυπελλούχος στις γυναίκες ο Πρωτέας Βούλας», άρθρο στον ιστότοπο Contra.gr, 31 Μαρτίου 2013.
9. ↑  «Ο Πρωτέας Κυπελλούχος και στο... παραμύθι της σταχτοπούτας», άρθρο στον ιστότοπο In.gr, 31 Μαρτίου 2013.
10. ↑  «Νταμπλ από το Ελληνικό», άρθρο στον ιστότοπο του ΣΠΟΡ FM, 7 Μαΐου 2014.
11. ↑  «Πρωτέας Βούλας - Ελληνικό 56-63», άρθρο στον ιστότοπο Gazzetta.gr, 7 Μαΐου 2014.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ε.Ο. Πρωτέας, επίσημη ιστοσελίδα του συλλόγου.